
Da li se dobra djela, poput namaza, hadždža i učenja Kur’ana koja uradi dijete koje još nije dostiglo punoljetnost, upisuju njegovim roditeljima ili se njemu računaju?


* 
* 
* 
* 
* 
* 
* 

 
Kome se upisuju dobra djela maloljetnog djeteta, poput namaza, hadždža?

Nagrada za dobra djela koja uradi maloljetno dijete pripada njemu,a ne njegovim roditeljima niti nekom drugom. Međutim, roditelji će postići nagradu za podučavanje djeteta, upućivanje na dobro i pomaganje na dobru. Na to upućuje i ***[hadis](https://pitajucene.com/search/Hadis/questions/ "Pretraži pitanja o hadisima")*** koji bilježi imam Muslim u svome “Sahihu” od Ibn Abbasa, radijallahu anhu, da je jedna žena na Oprosnome hadždžu podigla svoje dijete ka Poslaniku,sallallahu alejhi ve sellem, i upitala: “O Allahov Poslaniče. ima li za njega hadždža? ” “Ima, a tebi pripada nagrada”, reče ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem. Kako vidimo, Allahov Poslanik, sallallahu alejhi ve sellem, obavijestio nas je da ***[hadždž](https://pitajucene.com/search/had%C5%BE/questions/ "Pretraži pitanja o hadžu")*** pripada djetetu, a da će i majka biti nagrađena zbog obavljanja hadždža sa njim. Isto tako i druge osobe mimo roditelja mogu steći nagradu za ono što od dobra učine, poput podučavanja siročadi, rodbine, posluge i drugih osoba, a na to upućuje riječi Allahovog Poslanika, sallallahu alejhi ve sellem:”Onaj ko upućuje na dobro ima nagradu poput onoga ko to dobro i čini.”Bilježi ga Muslim u svom “Sahihu”. Također, to spada u potpomaganje na dobru i bogobojaznosti, a Uzvišeni Allah svakako za to daje nagradu. 106 (Šejh Abdulaziz b. Baz)  

106Fetava islamijje (4/526).  

\_\_\_\_\_\_\_\_\_\_\_\_  

Iz knjige “Fetve i propisi vezani za djecu”  

Naslov originala: “FETAVA VE AHKAM HASSA BI-T-TIFL”  

Autor: ***[Jusuf b.Muhammed b.Ibrahim el-Atik](https://pitajucene.com/search/Jusuf+b.Muhammed+b.Ibrahim+el-Atik/answers/ "Pretraži odgovore od šejh Jusuf b.Muhammed b.Ibrahim el-Atik")***  

Preuzmite pdf knjigu na ovom linku:  

<https://pitajucene.com/wp-content/uploads/2019/11/Fetve-i-propisi-vezani-za-djecu.pdf>


